cyanic-selkie/wikianc huggingface dataset:
Ežēns Violē le Diks
Dzimis Parīzē, ierēdņa ģimenē. Apzināti atteicās teorētiski mācīties arhitektūru, tā vietā praktizējās pie arhitektiem. Pēc ceļojuma uz Itāliju 1836.-1837. gadā pieņēma Prospēra Merimē (tolaik vēstures pieminekļu valsts inspektora) piedāvājumu restaurēt romānikas abatiju Vezlē. Pēc tam Violē le Diks veica restaurācijas darbus daudziem objektiem četrdesmit gadu garumā. No 1853. gada - Francijas baznīcu celtņu ģenerālais inspektors. Projektējis arī jaunas baznīcas. Darbi arī militārajā teorijā.
Greimica
Greimica (arī Silupīte, Silupe) ir Rojas kreisā krasta pieteka Talsu novadā.
Izteka - uz ziemeļaustrumiem no Valdgales pagasta Bandenieku mājām. Tek austrumu virzienā. Ietek Rojā netālu no Silmuižas. Greimicu šķērso valsts autoceļš V1368 (Dundaga–Tinģere–Tiltiņi), tās krastos atrodas Silmuiža.
Stehiometrija
Stehiometrija (no sengrieķu στοιχεῖον — 'elements' un μετρέω — 'mērīt') ir noteikumu sistēma ķīmijā, pēc kuras tiek noteikts vielu sastāvs un vielu daudzums ķīmiskajās reakcijās.
Stehiometriskās attiecības
Starp mikropasaules elementārobjektiem (atomiem, joniem, molekulām) var pastāvēt noteiktas skaitliskās attiecības, ko sauc par stehiometriskām attiecībām. Šīs stehiometriskās attiecības makropasaulē izpaužas kā attiecības starp vielas sastāvdaļu daudzumiem vai ķīmiskas reakcijas izejvielu un produktu daudzumiem. Ja elementārobjekti, piemēram, atomi, veido sarežģītākus elementārobjektus, piemēram, molekulas vai formulvienības, tad starp tiem pastāv stehiometriskas attiecības. Tā nātrija tiosulfātā (Na2S2O3) sēra un nātrija daudzumi molos ir attiecībā 1:1, bet nātrija un skābekļa — attiecībā 2:3. Katrā saharozes (C12H22O11) molekulā vienmēr ir 12 oglekļa atomi (saharozes daudzums attiecas pret tajā ietilpstošā oglekļa daudzumu kā 1:12), bet, piemēram, skābekļa un ūdeņraža attiecība saharozē ir 1:2, tāpat kā ūdens molekulā (tādēļ saharozi un citus cukurus dēvē par ogļhidrātiem, jo tie it kā sastāv no oglekļa un ūdens).
Analītiskajā ķīmijā stehiometriskās attiecības plaši izmanto, lai veiktu dažādus aprēķinus.
Ne visiem ķīmiskajiem savienojumiem ir stingri noteikts (stehiometrisks) sastāvs. Daudzām kristāliskām vielām sastāvs var būt mainīgs, jo ne visi kristālrežģa mezgli vienmēr tiek aizņemti, bez tam starpmezglu telpā var izvietoties lielāks vai mazāks daudzums pārākumā esošu atomu vai jonu. Piemēram, titāna(II) oksīdam, kura formulu parasti raksta kā TiO, reālais sastāvs var būt no Ti0,7O līdz TiO1,3. Tādus savienojumus sauc par nestehiometriskiem savienojumiem jeb bertolīdiem atšķirībā no stehiometriskajiem savienojumiem jeb daltonīdiem. Patiesībā visi cietie savienojumi, izņemot vielas ar molekulu režģi (cukurs, sasalis ūdens, CO2, amonjaks), ir ar mainīgu sastāvu, tikai novirzes no stehiometrijas mēdz būt tik niecīgas, ka ir grūti konstatējamas ar parastām analīzes metodēm.
Stehiometriskie aprēķini
Ja ķīmiskajā reakcijā izejviela pilnīgi izreaģē, tad tās daudzums un iegūtā produkta daudzums savstarpēji attiecas tāpat kā koeficienti reakcijas vienādojumā, tādējādi, izmantojot stehiometrisko vienādojumu, ja zināms vismaz vienas vielas daudzums, var aprēķināt pārējo vielu teorētiskos daudzumus.
Stehiometrija un ķīmiskā termodinamika
Ķīmiskajā termodinamikā tiek izmantoti termoķīmiskie vienādojumi — stehiometriskie vienādojumi, kuros norādīti ķīmisko reakciju siltumefekti (entalpijas izmaiņas) un visu vielu agregātstāvokļi (tie tiek norādīti, jo vienai un tai pašai vielai entalpija ir vislielākā gāzveida stāvoklī, mazāka šķidrā, bet vismazākā tā ir cietā stāvoklī). Arī šajos vienādojumos koeficienti veselos skaitļos rāda reaģējošo vielu un produktu daudzumu attiecību, taču tajos var būt arī daļskaitļu koeficienti.
Tīla galerija
Tīla galerija (sv) ir mākslas muzejs, kura kolekcija ietver Zviedrijas un Ziemeļvalstu mākslu periodā no 19. gadsimta beigām līdz 20. gadsimta sākumam. Galerija atrodas Stokholmā, Jūrgordenā, (sv) 6-8.
Vēsture
Galerija ir nosaukta baņķiera Ernesta Tīla vārdā, kurš bija liels mākslas cienītājs un kura izcilajā kolekcijā bija laikabiedru mākslas darbi. Sākotnēji baņķiera kolekcija atradās viņa apartementos Strandvegenā, bet, izjūtot šaurību, nolēma būvēt villu Jūrgordenā, tās projektēšanu uzticot arhitektam Ferdinandam Bobergam. Villa tika uzbūvēta 1905. gadā un tur tika pārvietota mākslas kolekcija. Baņķieris Pirmā pasaules kara laikā zaudēja lielāko daļu mantas un nonāca ekonomiskās grūtībās, tāpēc valsts 1924. gadā no viņa nopirka mākslas kolekciju, kas sniedz pilnīgu priekšstatu par skandināvu mākslu laika posmā no 19. gadsimta beigām līdz 20. gadsimta sākumam, bet 1926. gadā villā atvēra Tilla galeriju.
Galerija
Būdams dumpinieks, Ernests Tīls sāka kolekcionēt to mākslinieku mākslas darbus, kuri tajā laikā veidoja pretstatu tradicionālajiem māksliniekiem, tāpēc īpaši galerijā ir aplūkojamas visu Zviedrijas nozīmīgāko mākslinieku gleznas, kuri Parīzes dienvidos bija izveidojuši mākslinieku koloniju (fr), kā arī to mākslinieku darbi, kuri 1886. gadā bija apvienojušies opozīcijas grupā pretēji Mākslas akadēmijas tradicionālistiem. Tāpēc šo mākslinieku vidū ir minami tādi vārdi kā Bruno Liljeforss, Kārls Nordstrems, Karls Lāšons un Augusts Strinbergs, bet ir redzamas arī tādu zināmu mākslinieku gleznas kā Andress Corns, Eušēns Jānsons un princis Eušēns. Uzmanību muzejā piesaista Kristiāna Ēriksona skulptūras un Aksela Petešona koka figūras. Galerijā ir redzami arī ārzemju mākslinieku darbi, ko savā laikā bija kolekcijai iegādājies Ernests Tīls, piemēram, viņa drauga Edvarda Munka darbi.
Lufthansa
Deutsche Lufthansa AG (izrunā:, no de — 'gaiss', de — 'hanza') ir lielākā Eiropas lidsabiedrība, viens no vadošajiem Vācijas uzņēmumiem. Darbojas kopš 1953. gada.
2007. gadā tā bija ceturtā lielākā lidsabiedrība pasaulē, kas nodrošināja gaisa satiksmi starp 203 lidostām 78 valstīs Āfrikā, Amerikā, Āzijā un Eiropā. Kopā ar partneriem Lufthansa nodrošināja satiksmi ar apmēram 410 galapunktiem. Ar vairāk nekā 710 lidmašīnām un tās partneru avioflotēm Lufthansa ir otra lielākā pasažieru pārvadājumu aviokompānija pasaulē.
Uzņēmuma galvenā mītne atrodas Ķelnē, taču lielākā daļa pilotu un servisa darbinieku strādā Frankfurtē. Kopumā uzņēmumā strādā aptuveni 117 tūkstoši cilvēku, kas pārstāv 146 tautības. 1977. gadā Lufthansa izveidoja pasaules lielāko aviokompāniju savienību Star Alliance. 2010. gadā Lufthansa pakalpojumus izmantoja vairāk nekā 90 miljonu pasažieru, uzņēmuma peļņa šajā gadā sastādīja 1,1 miljardu eiro.
Ašisola
Ašisola ir ciems Mežvidu pagastā, Kārsavas novadā. Atrodas 272 km attālumā no Rīgas.
Džošs Beilijs
Kanādas hokeja izlases sastāvā ir spēlējis 2018. gada Pasaules čempionātā.
Interneta komikss
Interneta komikss ir komiksa paveids, kas daļēji vai lielākoties pilnībā tiek publicēts internetā.
Šādus komiksus var veidot praktiski jebkurš. Turklāt internetā lielākoties nepastāv formāta, redakcionālie un citi ierobežojumi, kas raksturīgi papīra formāta komiksiem. Tādēļ tie ir plaši izplatīti interneta vidē, piemēram, 2012. gadā angļu valodā iznākošo interneta komiksu skaits tiek lēsts vairākos desmitos tūkstošu. Tomēr tikai neliela daļa no šādiem komiksiem gūst plašu atpazīstamību un pārtop par finansiāli veiksmīgiem projektiem.
Oto Heršmanis
Oto Heršmanis (de; dzimis, miris ) bija ebreju-austriešu peldētājs, paukotājs, jurists un sporta amatpersona. Divu olimpisko sudraba medaļu ieguvējs.
Heršmanis ir startējis divās vasaras olimpiskajās spēlēs. 1896. gada Atēnu olimpiskajās spēlēs viņš startēja peldēšanā, bet 1912. gada Stokholmas vasaras olimpiskajās spēlēs viņš bija pārstāvēts paukošanas sacensībās. Viņš startēja arī 1906. gada neoficiālajās olimpiskajās spēlēs. Heršmanis ir viens no nedaudzajiem sportistiem, kurš ieguvis olimpiskās medaļas vairākos olimpiskajos veidos.
No 1912. līdz 1914. gadam viņš bija Austrijas Olimpiskās komitejas prezidents, savukārt no 1914. līdz 1932. gadam bija Austrijas Peldēšanas federācijas prezidents.
Jaunība
Oto Heršmanis bija ebreju tautības, dzimis Austrijas galvaspilsētā Vīnē. Jaunības gados viņš ir darbojies 1.W.A.S.C. un Wiener AC klubos Vīnē.
1906. gada neoficiālās olimpiskās spēles
1906. gada neoficiālajās olimpiskajās spēlēs Atēnās viņš startēja individuālajās paukošanas cīņās ar zobenu. Šajā disciplīnā viņš zaudēja pirmajā kartā un turpmāko cīņu neturpināja.
1912. gada vasaras olimpiskās spēles
Olimpiskajās spēlēs viņš atgriezās 1912. gadā, kad tās notika Stokholmā. Šajās olimpiskajās spēlēs viņš bija pārstāvēts komandu sacensībās paukošana. Viņš bija viens no Austrijas komandas pārstāvjiem paukošanā ar zobenu. Šajā disciplīnā Austrijas komanda izcīnīja sudraba medaļu, piekāpjoties Ungārijas paukotāju komandai.
Sporta administratīvie amati
Laikā, kad viņš ieguva sudraba medaļu paukošanā, Heršmanis bija arī Austrijas Olimpiskās komitejas prezidents. Šo amatu viņš ieņēma no 1912. līdz 1914. gadam. Viņš ir vienīgais, kurš ir ieguvis olimpisko medaļu, vienlaikus būdams Nacionālās olimpiskās komitejas prezidents.
Heršmanis bija viena no Eiropas vadošajām personām sportā institūcijās.
No 1914. līdz 1932. gadam Heršmanis bija Austrijas Peldēšanas federācijas prezidents.
Koncentrācijas nometne un nāve
1940. gados Heršmanis bija praktizējies kā jurists. Viņu vajāja nacisti, jo pēc tautības bija ebrejs. 1942. gada 14. janvārī no Vīnes viņš tika deportēts uz Izbicas koncentrācijas nometni Nacistiskās Vācijas okupētajā Polijas teritorijā.
Heršmanis nomira 1942. gada 14. jūnijā (vai 17. jūnijā) Sobiboras iznīcināšanas nometnē vai Izbicas koncentrācijas nometnē Polijā. Visticamāk, viņš ticis nogalināts ar gāzi.
Uzticies vīrietim
"Uzticies vīrietim" (en) ir 2005. gada romantiska komēdija, kuras režisors un scenārija autors ir Bārts Freindlihs. Galvenās lomas filmā atveido Deivids Duhovnijs, Billijs Krudups, Džūliana Mora, Megija Jillenhola, Eva Mendesa un Džeimss Legross. Filmas pirmizrāde notika Toronto filmu festivālā.
Divi vīrieši Toms un Tobijs cenšas saglābt savas attiecības ar savām otrajām pusītēm pēc vairākām drāmām un krāpšanām.
Abhāzijas prezidentu uzskaitījums
Šajā uzskaitījumā apkopoti Abhāzijas prezidenti, kopš 1994. gada, kad tika izveidots šis amats. Abhāzija ir starptautiski neatzīta valsts, kas de iure ir Gruzijas sastāvdaļa. Savu neatkarību no Gruzijas tā pasludināja 1992. gadā.
30px Abhāzijas Republika (1992 — mūsdienas) 30px
{{legend| Green | Vienotā Abhāzija |border=1px solid #AAAAAA}} {{legend| Blue | Aitaira |border=1px solid #AAAAAA}} {{legend| SkyBlue | Abhāzijas Nacionālās vienotības forums |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Čenstohovas "Raków"
Čenstohovas "Raków" (pl) ir Polijas futbola klubs no Čenstohovas. Klubs ir dibināts 1921. gadā, pašlaik spēlē Ekstraklasa, Polijas futbola augstākajā līgā. Augstākais sasniegums Polijas čempionātā ir 1. vieta 2022.—2023. gada sezonā. 2021 un 2022. gadā kļuva par Polijas kausa ieguvējiem.
Kopš 2020. gada jūlija klubu pārstāv Latvijas futbolists Vladislavs Gutkovskis.
Bouygues
Bouygues ir daudznozaru franču celtniecības grupa, kuru 1952. gadā dibināja Fransiss Buigs un kuras vadītājs kopš 1989. gada bija viņa dēls Martēns Buigs.
Grupa specializējas trīs darbības veidos: būvniecībā kā Bouygues Construction, Bouygues Immobilier un Colas, telekomunikācijās kā Bouygues Telecom un plašsaziņas līdzekļos, izmantojot TF1 grupu.
2020. gadā Bouygues pārdošanas apjoms sasniedza 34,694 miljonus eiro. 2020. gada beigās grupa darbojās 81 valstī piecos kontinentos un nodarbināja vairāk nekā 129 000 cilvēku, tostarp 62 901 ārpus Francijas.
Īves grāvis
Īves grāvis ir Rojas kreisā krasta pieteka Talsu novadā.
Peters Gvozdjāks
Peters Gvozdjāks (dzimis ) ir Slovākijas šaha problēmists.
Šaha kompozīcija
2000. gadā Peters Gvozdjāks ieguva nosaukumu FIDE meistars šaha kompozīciju risināšanā, gadu vēlāk 2001. gadā nosaukumu FIDE starptautiskais meistars šaha kompozīcijā, un, visbeidzot, 2012. gadā nosaukumu lielmeistars šaha kompozīcijā. 2007.—2009. gada pasaules čempionātā šaha kompozīcijā viņš ieguva sudraba medaļas trijos šaha kompozīcijas žanros: divvilčos, trīsvilčos un pasaku šaha uzdevumos.
Peters Gvozdjāks ir viens no pasaules vadošajiem ekspertiem šaha uzdevumos ar ciklisku gājienu maiņu, salīdzinot divas vai vairākas fāzes. Viņš publicējis divas monogrāfijas par šo tēmu.
Šaha uzdevuma piemērs
Atrisinājums
Trīs maldinājumos un risinājumā notiek cikliska gājienu maiņa. Uzskatāmības dēļ, tematiskie gājieni iezīmēti ar burtiem (melno gājieni ar mazo, balto ar lielo burtu).
Ašusils
Ašusils ir ciems Vīksnas pagastā, Balvu novadā. Atrodas 240 km attālumā no Rīgas.
Niklass Hartvegs
Niklass Hartvegs (de; dzimis Karlsrūē, Vācijā) ir Šveices biatlonists.
Karjera
2019. gada Pasaules čempionātā jauniešiem Brezno izcīnīja zelta medaļu 12,5 km individuālajā distancē. Pasaules kausa sacensībās debitēja Kontiolahti ar 53. vietu 20 km individuālajā distancē. Pirmo reizi Pasaules čempionātā piedalījās 2021. gadā Pokļukā. Labāko rezultātu individuāli sasniedza iedzīšanā, ieņemot 47. vietu. Startēja arī stafetē, kurā Šveices komanda ieņēma 11. vietu. 2021. gada Pasaules čempionātā junioriem labāko rezultātu ieguva iedzīšanā, ieņemot 4. vietu.
Piedalījās Pekinā. Gan sprintā, gan iedzīšanā iekļuva labāko 40 biatlonistu vidū, ieņemot attiecīgi 37. un 38. vietu. Stafetē bija 12. vietā. Pirmo reizi punktus Pasaules kausa ieskaitē ieguva Antholcā, 20 km individuālajā distancē ieņemot 17. vietu. 2022.—2023. gada sezonas 1. posmā Kontiolahti pirmo reizi kāpa uz goda pjedestāla Pasaules kausa posmos, izcīnot otro vietu 20 km distancē.
Rūžena Suha
Rūžena Suha (cs; arī Rūžena Suha-Dobiašova (cs); — ) bija Čehoslovākijas starptautiskā meistare šahā (1954), trīskārtējā Čehoslovākijas sieviešu šaha čempione.
Biogrāfija
No 1930. gadu beigām līdz 1960. gadu sākumam bijusi viena no vadošajām Čehoslovākijas šahistēm. 1943. gadā bijusi vienīgā sieviete, kas piedalījusies Prāgas starptautiskajā šaha turnīrā. Turnīrā uzvarējis toreizējais Pasaules čempions šahā Aleksandrs Aļehins, otrais bijis Pauls Keress, bet Rūžena Suha vīriešu konkurencē finišējusi pēdējā ar 3 neizšķirtiem 19 partijās. Izcīnījusi 13 medaļas Čehoslovākijas sieviešu šaha čempionātos: trīs zelta (1938, 1951, 1954), trīs sudraba (1949, 1952, 1953) un septiņas bronzas (1940, 1943, 1944, 1955, 1956, 1960, 1961). Piedalījusies 1955. gada pretendentu turnīrā šahā sievietēm Maskavā, kurā ieņēmusi 19. vietu (uzvarēja Olga Rubcova). Pazīstama arī šaha dzīves organizētāja. 1974. gadā bijusi viena no Smihovas (tagad Prāgas rajons) šaha kluba dibinātājām. Pēc viņas nāves šajā klubā tiek regulāri organizēti Rūženas Suhas piemiņas turnīri.
Par panākumiem turnīros FIDE 1954. gadā viņai piešķīra starptautiskās meistares (WIM) nosaukumu.
Aveņu iela (Jūrmala)
Aveņu iela ir iela Jūrmalā, Valteru apkaimē. Aveņu iela sākas krustojumā ar Rubeņu ielu un beidzas krustojumā ar Olgas ielu. Kopējais ielas garums ir 1300 metri, tā ir klāta ar grants segumu. Aveņu ielā satiksmes kustība norit vienā joslā Ielā ir savrupmāju apbūve.
Ielu savienojumi
Aveņu iela ir savienota ar šādām ielām:
Sevaks Hanagjans
Sevaks Hanagjans (hy, ru; dzimis Šahnazarā, Armēnijā) ir Krievijā dzīvojošs armēņu dziedātājs un dziesmu autors. Sevaks piedalījās 2018. gada Eirovīzijas dziesmu konkursā Lisabonā, Portugālē, pārstāvot Armēniju, pēc uzvaras nacionālajā atlasē ar dziesmu Qami (Քամի).
Edgars Hūvers
Džons Edgars Hūvers (, dzimis, miris ) bija pirmais ASV Federālā izmeklēšanas biroja (FIB) direktors. 1924. gadā viņš tika apstiprināts par ASV Izmeklēšanas biroja direktoru un 1935. gadā bija viens no FIB izveidotājiem. FIB direktora amatā viņš palika līdz pat savai nāvei 1972. gadā. Hūvers savas darbības laikā izveidoja FIB par lielu un efektīvu noziedzības apkarošanas aģentūru, ieviešot vairākus modernus jauninājumus policijas tehnoloģijās kā centralizēta pirkstu nospiedumu kartotēka un tiesu medicīnas laboratorijas.
Savas dzīves beigu posmā un pēc nāves Hūvers kļuva par pretrurnīgi vērtētu personību. Viņa kritiķi apsūdzēja viņu FIB jurisdikcijas pārkāpšanā. Viņš izmantoja FIB resursus, lai ietekmētu politiskos disidentus un aktīvistus, veidotu slepenas lietas par politiskajiem līderiem un vāktu pierādījumus, izmantojot neatļautas metodes. Hūvera ilgā un pretrunīgi vērtētā darbības perioda dēļ šobrīd FIB direktoru darbība ir ierobežota ar 10 gadu termiņiem.
Sekretāre (filma)
"Sekretāre" (en) ir 2002. gada romantiska drāma, kas balstīta uz Mērijas Geitskillas tāda paša nosaukuma īsstāstu. Filmas režisors un viens no producentiem ir Stīvens Šainbergs. Galvenās lomas filmā atveido Džeimss Speiders un Megija Jillenhola. Filmas pirmizrāde notika Sandensas kinofestivālā.
Lī Holoveja ir emocionāli jūtīga jauna sieviete, kura nesen izlaista no psihiatriskās klīnikas. Viņa iegūst sekretāres darbu pie prasīga advokāta, tomēr drīz viņu lietišķās attiecības pārvēršas par intīmām un sadomazohistiskām attiecībām.
Pasaules preses brīvības diena
Apvienoto Nāciju Organizācijas Ģenerālā asambleja pasludināja 3. maiju par Pasaules preses brīvības dienu jeb vienkārši Pasaules preses dienu, kas tiek atzīmēta, lai palielinātu izpratni par preses brīvības nozīmi un atgādinātu valdībām par pienākumu ievērot un atbalstīt vārda brīvību, kas noteikta 1948. gada Vispārējās cilvēktiesību deklarācijas 19. pantā, kā arī atzīmējot Vindhukas deklarācijas gadadienu — paziņojumu par brīvas preses principiem, ko 1991. gadā Vindhukā apkopoja Āfrikas laikrakstu žurnālisti. Katru gadu pasaules preses brīvības indeksu publicēja organizācija Reportieri bez robežām. Kopš 2002. gada viņi indeksu veido pamatojoties uz pašas organizācijas vērtējumu par valstu preses brīvības rekordiem iepriekšējā gadā. Tā mērķis ir atspoguļot žurnālistu, ziņu organizāciju un interneta lietotāju brīvības pakāpi katrā valstī, kā arī varas iestāžu centienus ievērot šo brīvību.
Vēsture
2018. gadā tika atcelta Apvienoto Nāciju Organizācijas Civilizāciju alianses sponsorētā konference. 2018. gadā reklāmas kampaņai pievienojās vairākas ziņu organizācijas. Kabulā pieminēja nogalinātos žurnālistus.
Nikola Milenkovičs
Karjeru sāka Belgradas klubā Partizan, tā sastāvā vienreiz uzvarēja Serbijas Superlīgā un divreiz izcīnīja Serbijas kausu. 2015.—2016. gada sezonā bija izīrēts citam Serbiajs klubam FK Teleoptik. 2017. gadā pārgāja uz Itālijas klubu Fiorentina.
Pasaules preses brīvības diena
Balvas
UNESCO atzīmē Pasaules preses brīvības dienu, piešķirot UNESCO/Giljermo Kano Pasaules preses brīvības balvu nopelniem bagātai personai, organizācijai vai institūcijai, kas ir sniegusi izcilu ieguldījumu preses brīvības aizsardzībā un/vai veicināšanā visā pasaulē, īpaši, ja tas ir noticis saskaroties ar briesmām. 1997. gadā izveidotā balva tiek piešķirta pēc neatkarīgas 14 ziņu profesionāļu žūrijas ieteikuma. Nominantus iesniedz reģionālās un starptautiskās nevalstiskās organizācijas, kas strādā par preses brīvību, un UNESCO dalībvalstis.
Nikola Milenkovičs
Serbijas futbola izlasē debitēja draudzības spēle pret Kataru. Tika iekļauts komandas sastāvā dalībai 2018. gada FIFA Pasaules kausa finālturnīrā.
Pasaules preses brīvības diena
Balvas
Balva ir nosaukta par godu Giljermo Kano, Kolumbijas žurnālistam, kurš tika noslepkavots sava laikraksta El Espectador biroja priekšā Bogotā 1986. gada 17. decembrī. Kano raksti bija aizvainojuši Kolumbijas ietekmīgos narkotiku baronus.
Nikola Milenkovičs
Sasniegumi
Partizan
Pasaules preses brīvības diena
UNESCO konference
UNESCO katru gadu atzīmē arī Pasaules preses brīvības dienu, pulcējot mediju profesionāļus, preses brīvības organizācijas un ANO aģentūras, lai novērtētu preses brīvības stāvokli visā pasaulē un apspriestu risinājumus izaicinājumu risināšanai. Katra konference ir vērsta uz tēmu, kas saistīta ar preses brīvību, tostarp labu pārvaldību, terorisma atspoguļojumu plašsaziņas līdzekļos, nesodāmību un plašsaziņas līdzekļu lomu pēckonflikta valstīs.
Olaine (nozīmju atdalīšana)
Olaine var būt:
Barbars (filma)
"Barbars" (en) ir 2022. gada ASV šausmu filma, kuras režisors un scenārija autors ir Zahs Kregers. Filmā galvenās lomas atveido Džordžīna Kempbela, Bills Skašgords un Džastins Longs.
Filma stāsta par sievieti, kas atklāj, ka viņas noīrētā māja, kurā jau ir apmeties kāds cits cilvēks, slēpj tumšus noslēpumus.
Filmas Barbarian pirmizrāde notika un to izplatīja 20th Century Studios. Filma saņēma pozitīvas kritiķu atsauksmes, slavējot Kregera scenāriju un režiju, kā arī aktierspēli. Vietnē Rotten Tomatoes filmai ir 92% vērtējums. Filma guva lielus finansiālos panākumus, nopelnot vairāk nekā 45 miljonus ASV dolāru pie 4,5 miljonu budžeta.
Joprojām Alise
"Joprojām Alise" (en) ir 2014. gada ASV drāma, kuras režisors ir Ričards Glacers un Vašs Vestmorlends. Filma uzņemta pēc Lizas Dženovas 2007. gada bestsellera "Joprojām Alise" motīviem.
Džūliana Mora atveido Elisu Houlendu, Kolumbijas Universitātes valodniecības profesori, kurai diagnosticēta Alcheimera slimība sākuma stadijā. Aleks Boldvins (Džons Houlends) atveido viņas vīru, bet Kristena Stjuarta (Lidija Houlenda), Keita Bosvorta (Anna Houlenda-Džounsa) un Hanters Perišs (Toms Houlends) atveido viņu bērnus.
Filmas pasaules pirmizrāde notika 2014. gada septembrī Toronto Starptautiskajā kinofestivālā. Mora par Alises atveidošanu ir saņēmusi Zelta globusa balvu, Critics' Choice Movie Award, Kinoaktieru ģildes balvu, BAFTA kino balvu un Amerikas Kinoakadēmijas balvu nominācijā "Labākā aktrise galvenajā lomā", kā arī daudzas citas nominācijas un apbalvojumus.
Emīls Pradiņa
Emīls Pradiņa (fr; dzimis 1844. gadā, miris ) bija franču šaha problēmists.
Pēc profesijas bijis tiesnesis.
Šaha kompozīcija
Uzdevumus sācis sastādīt 1873. gadā. Izdevis krājumu, kurā apkopoti 100 labākie no pirmajos desmit gados radītajiem uzdevumiem. Kopumā sastādījis vairāk nekā 230 uzdevumus.
Piemērs
Uzdevuma risinājums:
Jukio Mišima
Jukio Mišima (ja, Mishima Yukio), īstajā vārdā Hiraoka Kimitake (ja, Hiraoka Kimitake; dzimis, miris ) bija japāņu rakstnieks, aktieris un kinorežisors.
Tiek uzskatīts par vienu no svarīgākajiem japāņu 20. gadsimta rakstniekiem. Trīs reizes tika nominēts Nobela prēmijai literatūrā. Starp viņa ievērojamākajiem romāniem ir "Maskas atzīšanās" (1949), "Mīlas alkas" (1950), "Zelta paviljoni" (1956). Papildu romāniem, īsajiem stāstiem un esejām rakstījis arī tradicionālās (teātrim No) un mūsdienīgas lugas.
Izdarījis pašnāvību (harakiri) pēc neveiksmīga valsts apvērsuma. 1988. gadā tika iedibināta Mišimas balva.
Šanči un leģenda par desmit gredzeniem
"Šanči un leģenda par desmit gredzeniem" (en) ir 2021. gada ASV supervaroņu filma, kas balstīta uz Marvel Comics izdevumiem par Šanči. Filmu producēja Marvel Studios un izplata Walt Disney Studios Motion Pictures. Šī ir Marvel Cinematic Universe (MCU) franšīzes 25. filma. Filmas režisors ir Destins Denjels Kretons, scenāriju viņš sarakstījis kopā ar Deivu Kalahemu un Endrū Lenemu. Simu Lu atveido Šanči lomu, pārējās lomās filmējas Akvafina, Menjera Žana, Fala Čena, Florians Muntanu, Benedikts Vongs, Mišela Jeo, Bens Kingslijs un Tonijs Luns. Filmā Šanči ir spiests stāties pretī savai pagātnei, kad viņa tēvs Venvu (Luns), Desmit gredzenu organizācijas līderis, Šanči un viņa māsu Sjalinu (Žana) iesaista mītiska ciema meklējumos.
Fjodors Vojeikovs
Fjodors Vojeikovs (ru; 1703—1778) bija Krievijas Impērijas armijas ģenerālis, diplomāts un ierēdnis. No 1753. līdz 1758. gadam bija Rīgas gubernators, vēlāk krievu okupētās Austrumprūsijas pēdējais gubernators.
Šanči un leģenda par desmit gredzeniem
Filmas ideja par Šanči parādījās jau 2001. gadā, taču darbs pie filmas nopietni sākās tikai 2018. gada decembrī, kad darbā pieņēma Kalahemu. Kretons projektam pievienojās 2019. gada martā, un projektu izziņoja kā pirmo Marvel filmu ar aziātu galvenajā lomā. Filmas nosaukumu un galveno aktieru sastāvu paziņoja jūlijā, atklājot filmas saistību ar Desmit gredzenu organizāciju, kas iepriekš parādījās MCU, un tās vadītāju Venvu. "Šanči un leģenda par desmit gredzeniem" ir pirmā Marvel Studios filma ar Āzijas režisoru un lielākoties Āzijas aktieru ansambli. Filmēšana sākās Sidnejā 2020. gada februārī, bet martā apturēta COVID-19 pandēmijas dēļ. Filmēšana atsākās augustā un pabeigta oktobrī, papildu filmēšana norisinājās Sanfrancisko.
Filmas "Šanči un leģenda par desmit gredzeniem" pirmizrāde notika Losandželosā, bet ASV un Latvijas kinoteātros filmu sāka demonstrēt no 3. septembra kā daļu no MCU Ceturtās fāzes. Filmas starptautiskie ieņēmumi ir vairāk nekā 432 miljons ASV dolāru, ierindojot filmu devītajā vietā starp ienesīgākajām 2021. gada filmām. Filma saņēmusi pozitīvas kritiķu atsauksmes, kas slavē cīņas ainu horeogrāfiju, Āzijas kultūras atspoguļojumu un popularizēšanu, kā arī Lu un Luna aktierspēli. Filma saņēmusi vairākas balvas un nominācijas, tostarp tā ir nominēta 94. Kinoakadēmijas balvai kategorijā "Labākie vizuālie efekti". Turpinājums atrodas izstrādes procesā, un Kretons būs turpinājuma scenārists un režisors.
Fjodors Vojeikovs
Dzīvesgājums
Dzimis 1703. gadā. Diplomātiskā dienesta sākumā bija Krievijas Impērijas pārstāvis Kurzemes un Zemgales hercogistes galvaspilsētā Jelgavā (1744-1745), pēc tam no 1753. gada 29. marta līdz 1758. gada 20. februārim Rīgas gubernators. 1755. gadā viņu paaugstināja ģenerālleitnanta pakāpē.
Kad Septiņgadu kara laikā Krievijas armija ieņēma Austrumprūsiju, Vojeikovu 1758. gadā iecēla par Krievijas Impērijas sūtni Varšavā, bet pēc Pēterburgas miera līguma parakstīšanas 1762. gada 4. jūlijā par okupētās Austrumprūsijas ģenerālgubernatoru ar rezidenci Kēnigsbergā. Viņš līdz 1763. gada 22. aprīlim vadīja krievu okupācijas spēku izvešanu, kuras pamatu veidoja viņa komandētā Livonijas divīzija (Лифляндская дивизия). 1763. gada 3. martā Vojeikovu paaugstināja vadošā ģenerāļa (генерал-аншеф) pakāpē.
No 1766. līdz 1775. gadam viņš bija Kijivas un Jaunkrievijas ģenerālgubernators.
Maušupīte
Maušupīte ir Rojas kreisā krasta pieteka Talsu novadā.
Augštecē uzņem Prauliņdīķa un Grodnieku dīķa ūdeņus. Caurtek Pūpdīķi. Tek austrumu virzienā. Ietek Rojā pie Kalnkalēju mājām. Maušupīti šķērso valsts autoceļš V1368 (Dundaga–Tinģere–Tiltiņi), tās krastos atrodas Dūmciems.
Atgoniški
Atgoniški ir ciems Kalniešu pagastā, Krāslavas novadā. Atrodas 283 km attālumā no Rīgas.
Ciema apkārtnē atrodas Stirns.
Putrova
Putrova ir ciems Baltinavas novadā. Atrodas novada centrālajā daļā 2 km no novada centra Baltinavas un 257 km no Rīgas.
Apdzīvotā vieta atrodas netālu no autoceļa P45, Kaņepes upes krastā.
2013.—2014. gada UEFA Čempionu līgas sezona
2013.—2014. gada UEFA Čempionu līgas sezona bija Eiropas spēcīgākā futbola klubu turnīra 59. sezona un 22. ar UEFA Čempionu līgas nosaukumu. Grupu turnīrs sākās. Sezona noslēdzās ar Spānijas Madrides "Real" uzvaru finalā pār citu Spānijas klubu Madrides "Atletico".
3. kvalifikācijas kārta
!colspan=6|Čempioni
!colspan=6|Nečempioni
Izslēgšanas spēles
!colspan=6|Čempioni
!colspan="6"|Nečempioni
Izohinolīns
Izohinolīns (C9H7N) ir heterociklisks slāpekli saturošs organiskais savienojums. Izohinolīna molekula sastāv no kondensētiem benzola un piridīna gredzeniem (atšķirībā no hinolīna molekulas izohinolīnam slāpekļa atoms atrodas tālāk no benzola gredzena). Izohinolīnam piemīt aromātiskas īpašības, jo tā π elektronu sistēma ir delokalizēta tāpat kā naftalīnam. Izohinolīns ir bezkrāsaina kristāliska, ļoti viegli kūstoša viela ar vāju rūgto mandeļu smaržu. Izkusušā veidā tas ir iedzeltens, eļļains šķidrums. Ūdenī šķīst vāji, labi šķīst organiskos šķīdinātājos. Izohinolīnam ir bāziskas īpašības, kas ir nedaudz vājākas nekā piridīnam, bet stiprākas nekā hinolīnam. Ar stiprām neorganiskām skābēm tas veido sāļus, kurus sauc par izohinolīnija sāļiem.
Vēsture
Izohinolīnu pirmo reizi izolēja Hogeverfs (Hoogewerf) un van Dorps 1885. gadā no akmeņogļu darvas.
Atrašanās dabā
Izohinolīna atvasinājumi ir samērā plaši izplatītas vielas, kas ir sastopamas  lielā klāstā augu valstī. Liela daļa izohinolīna struktūru saturošo vielu ir alkaloīdi, daži ar ļoti spēcīgi izteiktām īpašībām. Pazīstams izohinolīna alkaloīds ir papaverīns, ko plaši lieto medicīnā par spazmolītisku līdzekli. Sarežģītākas struktūras alkaloīds, kura molekulā var saskatīt hidrogenētu izohinolīna struktūru, ir morfīns — narkotiskas iedarbības pretsāpju līdzeklis. Metilētu morfīnu sauc par kodeīnu; tā narkotiskā iedarbība ir vājāka. Ļoti bīstama narkotika ir heroīns, ko iegūst no morfīna un etiķskābes anhidrīda.
Izohinolīna atvasinājumi var būt optiski aktīvi savienojumi, kas spēj griezt caurejošās gaismas polarizācijas plakni. Lai savienojums būtu optiski aktīvs, tā molekulā jābūt vismaz vienam hirālam oglekļa atomam, pie kura visi aizvietotāji ir dažādi. Izohinolīni un to atvasinājumi bieži vien augos  ir pārstāvēti viena optiskā izomēra veidā, bet, veicot neselektīvo sintēzi, tiek iegūts racemāts, kurā abu optisko izomēru attiecība ir 1:1. Racemāts ir optiski neaktīvs.
Iegūšana
Izohinolīnu rūpnieciski iegūst no akmeņogļu darvas tā saucamās hinolīna-izohinolīna frakcijas.
Lai sintētiski iegūtu izohinolīna sistēmu saturošus savienojumus, izmanto β-feniletilamīnu vai tā atvasinājumus, kurus acilē un ciklizē ar POCl3 palīdzību. Vispirms iegūst 3,4-dihidroizohinolīnus, kurus pēc tam katalītiski dehidrogenē. To sauc atklājēju vārdā par Bišlera—Napiraļska reakciju.
Izmanto arī Pomeranca—Friša reakciju, kuras laikā arēnkarbaldehīdi vai acetofenons tiek kondensēti ar α-aminoalkanālu acetāliem, piemēram, α-aminoacetacetālu.
Īpašības
Skābā vidē protonējoties, izohinolīns veido izohinolīnija jonu un izohinolīnija sāļus. Ar aril-, acil- un alkilhalogenīdiem, kā arī dimetilsulfātu veido ceturtējos sāļus (N-alkilizohinolīnija sāļus u.c.). Elektrofilās aizvietošanas reakcijas (bromēšana, nitrēšana u.c.) izohinolīnam parasti notiek pie 5. vai 7. oglekļa atoma, retāk pie 4. atoma.
Nukleofilie reaģenti parasti mēdz iedarboties uz izohinolīna molekulas 1. atomu (karsējot ar kālija hidroksīdu, rodas 1-hidroksiizohinolīns, ar nātrija amīdu — 1-aminoizohinolīns). Sevišķi viegli ar šādiem reaģentiem reaģē izohinolīnija katjons, kas viegli veido lādiņa pārneses kompleksus.
Hidrogenējot izohinolīnu platīna katalizatora klātienē, vispirms rodas 1,2,3,4-tetrahidroizohinolīns (pirmais reaģē piridīna cikls), pilnīgi hidrējot — cis-dekahidroizohinolīns.
Oksidējot ar ozona un skābekļa maisījumu vai HNO3, vispirms reaģē benzola gredzens un veidojas piridīn-3,4-dikarbonskābe (cinhomeronskābe). Dažos gadījumos tomēr rodas arī nedaudz ftalskābes. Oksidējot ar peroksiskābēm (Karo skābi) vai ūdeņraža peroksīdu, rodas izohinolīn-N-oksīds.
Izmantošana
Organiskajā sintēzē lieto cinhomeronskābes iegūšanai. Izmanto dažu krāsvielu (izohinolīnsarkanā) un medikamentu sintēzei.
Tošičs
Tošičs var būt:
Bavāriešu valoda
Bavāriešu valoda (Boarish), arī austriešu—bavāriešu valoda, ir rietumģermāņu valoda, nereti tiek uzskatīta par vācu valodas dialektu. Izplatīta Austrijā, Bavārijā (Vācijā) un Bolcāno (Itālijā). Bavāriešu valodā runā aptuveni 14 miljoni cilvēku. Izšķir ziemeļu bavāriešu dialektu, centrālo bavāriešu dialektu un dienvidu bavāriešu dialektu.
Vārzava (Rojas pieteka)
Vārzava (arī Vārzavas strauts) ir Rojas kreisā krasta pieteka Talsu novadā.
Iztece - uz dienvidiem no Ķurbes. Tek ziemeļu-ziemeļaustrumu virzienā. Ietek Rojā pie Maušu kapiem. Vārzavu nešķērso valsts autoceļi, tās krastos nav lielu apdzīvoto vietu.
Atlaka
Atlaka ir ciems Gaigalavas pagastā, Rēzeknes novadā. Atrodas 242 km attālumā no Rīgas.
Doktors (akadēmiskais grāds)
Doktors (, no docere — mācīt un doctus — izglītots) ir augstākais akadēmiskais grāds, ko iegūst pēc doktora studiju programmas apgūšanas un promocijas darba jeb disertācija pabeigšanas. Promocijas darbs ir oriģināls zinātniskais pētījums (publikāciju kopa vai monogrāfija), kas paplašina esošo zināšanu robežas un rada jaunas zināšanas. Lai iegūtu zinātņu doktora grādu, disertācija ir jāaizstāv profesionālu ekspertu komitejā. Doktora studiju laiku, prasības grāda iegūšanai un aizstāvēšanas kārtību nosaka katras atsevišķās valsts likumdošana, piemēram, Latvijā ieviests ne tikai zinātniskais doktora grāds, bet arī profesionālais doktora grāds mākslās, ko iegūst pēc mākslinieciskās jaunrades darba izstrādes un aizstāvēšanas. Saskaņā ar Eiropas valstu tradīcijām visi doktora grādi ir zinātņu doktora grādi, agrāk doktora grādus piešķīra arī teoloģijas, tiesību zinātņu un medicīnas studiju beidzējiem.
Zinātņu doktora grāda esamība akadēmiskajā pasaulē ir priekšnoteikums patstāvīgai pētījumu veikšanai un mācīšanai augstskolās un pētniecības iestādēs. Doktora grāda ieguvēji var izmantot saīsinājumu Dr. sava vārda priekšā.
Filozofijas doktors (PhD) un medicīnas doktors (MD)
Daļā pasaules valstu zinātņu doktora grādu tradicionāli dēvē par filozofijas doktora grādu, saīsināti PhD vai DPhil ( no ). Termins "filozofija" filozofijas doktora nosaukumā neattiecas uz filozofiju kā akadēmisku disciplīnu, bet gan tiek izmantots tās sākotnējā izpratnē par "gudrības mīlestību". Filozofijas doktora grāda ieguvēji var izmantot saīsinājumu PhD pēc vārda. ASV saglabājusies tradīcija visiem medicīnas studijas beigušajiem piešķirt medicīnas doktora grādu (Doctor of Medicine/Medical Doctor. M.D.).
Igors Linga
Igors Linga (dzimis Vasiļjevs ) ir latviešu TV, kino un mūzikas video klipu režisors un producents, mūzikas ierakstu producents, dziesmu tekstu autors un uzņēmējs. Televīzijas kanālu Mūzikas Video Kanāls un Latvijas Šlāgerkanāls līdzdibinātājs un direktors. Agrāk arī mūziķis. Uzfilmējis vairāk nekā 100 mūzikas videoklipus, uzrakstījis vairāk nekā 40 dziesmu tekstus grupām Zig Zag, Linga un daudziem citiem. Producējis un režisējis kino un televīzijas filmas, TV mūzikas raidījumus un koncertus, kā arī režisējis ievērojamus masu pasākumus.
Doktors (akadēmiskais grāds)
Vēsture
Viduslaikos katru skolotāju varēja godāt par doktoru, maģistru vai sholastiķi ( — skolai piederīgs), bet kopš pirmo Eiropas universitāšu dibināšanas par doktoriem sāka dēvēt vienīgi universitāšu mācībspēkus vai absolventus. Visagrāk par doktoriem sāka dēvēt tieslietu skolotājus (doctor legum, doctor decretorum). 1231. gadā Parīzes Universitāte (Sorbonne) ieviesa arī teoloģijas doktora, vēlāk arī medicīnas doktora, fizikas doktora, loģikas doktora, gramatikas doktora u.c. zinātņu doktoru titulus. Tautas mutē par doktoriem sāka saukt ārstus, bet ne ķirurgus.
Igors Linga
Igora veidotie videoklipi Remix "Uz veselību" (1991), Linga "Spēle" (1992) un Jumprava "Lēna upe" (1998) ir saņēmuši balvas par gada labākajiem video klipiem Latvijā. 1993. gadā starptautiskajā mūzikas festivālā Rumānijā ”Cerbul de Aur” videoklips grupas Linga dziesmai "Wash it down" saņēmis “Grand Prix” kā labākais videoklips. Grupas Linga dziesma "Spārni", kuras teksta autors ir Igors Linga, 2007. gadā saņem AKKA/LAA “Bezgalības balvu” par visvairāk atskaņoto, spēlētāko un pirktāko dziesmu. 2009. gadā AKKA/LAA “Bezgalības balvu” par visvairāk atskaņoto, spēlētāko un pirktāko dziesmu saņem grupas Linga dziesma "Gan", kuras teksta autors arī ir Igors Linga. 2008. gadā dziesma "Gan" saņem Latvijas Mūzikas gada balvu par visvairāk atskaņoto dziesmu Latvijas radio stacijās.
Doktors (akadēmiskais grāds)
Vēsture
19. un 20. gadsimtā Eiropās valstīs pastāvēja ļoti atšķirīgi noteikumi par doktora grāda piešķiršanu personām, kas noklausījušās universitātes fakultātes kursu un iesniegušas disertāciju. 1999. gada 19. jūnijā Eiropas valstu izglītības ministri Boloņā pieņēma kopējā deklarāciju par vienotas Eiropas augstākās izglītības telpas radīšanu.
Doktora līmeņa izglītība Latvijā
Pēc Latvijas Universitātes dibināšanas doktora grādu Latvijā varēja iegūt vienīgi personas, kurām jau bija zinātņu kandidāta grāds vai arī citās ārzemju augstskolās iegūts grāds, ko LU fakultāšu padomes atzina par līdzvērtīgu pirmās pakāpes akadēmiskajam grādam. Personai, kas vēlējās iegūt doktora grādu, bija jāiesniedz disertācija, jāiztur doktora pārbaudījums un jāaizstāv disertācija fakultātes padomes publiskā sēdē. Līdz Otrajam pasaules karam LU pastāvēja arhitektūras, inženierzinātņu, ķīmijas, ķīmijas tehnoloģijas, farmācijas, agronomijas zinātņu, mežzinātņu, medicīnas, veterinārmedicīnas, matemātikas zinātņu, dabas zinātņu, tiesību zinātņu, ekonomisko zinātņu, filoloģijas, filozofijas, vēstures, pedagoģijas un teoloģijas doktoru tituli.
Igors Linga
Viņa jaunākais brālis Gvido bija rokmūziķis.
Doktors (akadēmiskais grāds)
Doktora līmeņa izglītība Latvijā
Kopš Latvijas neatkarības atjaunošanas 1990. gadā doktora līmeņa izglītība attīstījās augstskolu iekšienē, pamatojoties uz pašu augstskolu iniciatīvām un aktivitātēm. Latvijas tiesību akti precīzi nosaka promocijas procesu, kam salīdzinājumā ar doktora zinātniskā grāda piešķiršanu citās valstīs piemita vairākas unikālas iezīmes, tomēr tie neregulēja vai arī regulēja nepietiekamā apmērā daudz būtisku aspektu, kas attiecās uz doktorantūras kvalitāti. Tāpēc doktorantūras saturs, procedūras un kvalitāte dažādās augstskolās varēja krasi atšķirties.
Igors Linga
Pirmās gaitās mūzikā
12 gadu vecumā Igors sāka interesēties par tā laika aktuālo mūziku un veidot savu ierakstu kolekciju. Tai pašā laikā sāka apgūt basģitāras spēles pamatprincipus. 1982. gadā kopā ar ģitāristu Gintu Solu dibināja panku grupu Jūras mēsli, kurā sāka spēlēt sitamos instrumentus, dziedāt un rakstīt dziesmu tekstus. Pēc gada grupai kā dziedātājs pievienojās Igora draugs Vilnis Linužs un grupa mainīja nosaukumu uz Dzelzs Ceļš.
Pievēršanās kino
Igors grupu pameta 1984. gadā un pēc sava skolas biedra Viestura Graždanoviča uzaicinājuma pievērsās kino amatieru kustībai. Igors, kā galvenais varonis, filmējās Viestura filmā, un pēc labiem filmas panākumiem abi nolēma turpināt sadarbību. Tā paša gada vasarā viņi sāka darbu pie filmas Sāga, kurai Igors bija scenārija autors un režisors. Filmā piedalījās Igora draugi, grupa Ārprāc (vēlāk Zig Zag) un Dzelzs Ceļš. Šo filmu finanšu trūkuma un radošās krīzes dēļ Igors ar Viesturu nespēja pabeigt. Uz gadu filma iegūla Latvijas Zinātņu Akadēmijas kinoamatieru studijas plauktos. 1985. gadā studijas vadītāja Marika Vidiņa uzfilmēto materiālu parādīja kino režisoram Jurim Podniekam, kurš tobrīd filmēja dokumentālu filmu par jauniešiem Vai viegli būt jaunam? un meklēja filmas varoņus, kā arī interesantus materiālus filmai. Juris uzrunāja Igoru un piedāvāja palīdzēt pabeigt filmu Sāga ar norunu, ka drīkstēs tās materiālus izmantot savā filmā un filmēt Sāgas filmēšanas norises. Tā Igors kļuva par vienu no tā laika ievērojamākās dokumentālās filmas varoņiem. Šī filma ļoti ietekmēja turpmāko Igora karjeru un radošo darbu. No 1986. gada līdz 1988. gada rudenim Igors strādāja Rīgas Kinostudijā par galdnieku, mākslinieka asistentu, dokumentālo filmu administratoru un režisora assistentu. No 1988. gada līdz 1991. gadam strādāja par režisoru un producentu Latvijas Reklāmas aģentūrā. Šeit arī radās iespējas sākt filmēt pirmos mūzikas videoklipus, izmantojot profesionālo tehniku. Tapa videoklipi grupas Linga dziesmām "Krodziņš" un "Nāc dejot", kā arī Remix "Uz veselību!".
Doktors (akadēmiskais grāds)
Doktora līmeņa izglītība Latvijā
2018. gadā valsts dibināto augstskolu doktora studiju programmās studēja 1944 zinātņu doktora grāda pretendenti (doktoranti):
Igors Linga
Pievēršanās kino
1988. gadā Igors uzņēma muzikālu filmu "Thus Spoke The City" (Tā runāja pilsēta), kurā piedalījās grupas Odis, Opus Pro, Jumprava, Linga, Jauns Mēness un Imants Vanzovičs. Strādājot pie šīs filmas, Igors iepazinās ar Aigaru Graubu no grupas Jumprava, un abi nolēma nākamās filmas veidot kopā. Nākamajā muzikālajā filmā "Rock'n'Roll in Baltic" Aigars, lai tuvāk iepazītu kino industrijas specifiku, strādāja kopā ar Igoru kā režisora asistents. “Rock'n’Roll in Baltic” ir filma, kurā piedalās aktuālākās 1991. gada grupas no Baltijas: Tango, Pete Anderson & The Archives, Linga, Jauns Mēness (no Latvijas), Bix, Foje, UTV (Lietuva) un Röövel Ööbik, Rock Hotel, Ultima Thule, Just Knud Qvikstad (Igaunija). Filma tika izrādīta Latvijas, Lietuvas, Igaunijas un Dānijas televīzijā.
Veķis
Veķis (latīņu: Veko) bija Tālavas latgaļu karotājs 13. gadsimta sākumā. Viņa brālis bija Roboams, kas Indriķa Livonijas hronikā nosaukts "par vienu no drosmīgākajiem letiem".
Doktors (akadēmiskais grāds)
Doktora līmeņa izglītība Latvijā
Latvijā pastāv arī goda doktora tituls, ko Latvijas Zinātņu akadēmija definē kā akadēmisko pagodinājumu, ko universitātes un zinātniskās iestādes piešķir ievērojamiem zinātniekiem, politiskiem vai sabiedriskiem darbiniekiem, kas nav šo iestāžu mācībspēki.
Igors Linga
Darbība televīzijā
1995. gadā Igors pievienojās Picca TV komandai, kur iepazinās ar Andreju Ēķi, ar kuru kopā nofilmēja TV humora seriālu "Pelikāns". 1996. gadā Igors jaunajā televīzijā LNT sāka veidot Mūzikas Ziņas. 1997. gadā kopā ar brāli Gvido Lingu, apvienojot raidījumu “Latvijas Top 10” ar “Mūzikas Ziņas”, izveidoja raidījumu “Latvijas Mūzikas Stunda”. Šo raidījumu LNT translēja katru darba dienu 15:30, to vadīja Dagmāra Legante, Māris Grigalis un Gvido Linga. Raidījums sastāvēja no mūzikas video klipiem, koncertiem, mūzikas ziņām un grupu intervijām. Mūzikas ziņas sāka veidot Prāta Vētra fanu kluba aktīva dalībniece Guna Zučika. 1997. gadā Igors Linga sadarbībā ar Mustang Jeans pārstāvjiem Latvijā iekļāva LNT programmā populārā mūzikas kanāla VIVA veidotos raidījumus JAM ar starptautiskās popmūzikas lielākajām zvaigznēm.
Veķis
1208. gadā Roboams aizstāvēja Beverīnas pili pret igauņiem un, iespējams, abu brāļu dzimtais novads bija Trikāta, kur atradās Tālavas valsts centrs.
Igors Linga
Darbība televīzijā
2000. gadā Igors Linga un Gvido Linga kopā ar domubiedriem izveidoja muzikālu projektu LNT Mūzikas Video, kura ietvaros tika organizēti lieli koncerti, apbalvošanas ceremonijas, finansēti mūzikas videoklipi un ar skatītāju piedalīšanos noteikti pašmāju gada labākie mūziķi, dziesmas un mūzikas videoklipi. Projekts beidza pastāvēt 2005. gada janvārī.
Veķis
Šajā kaujā ap 16 000 vīru lielais krievu karaspēks, kuru "Novgorodas lielkņazs divu gadu laikā bija vācis kopā pa visu Krievzemi, ar labākajiem ieročiem, kādi vien bija Krievzemē", pret 3000 vāciešiem, līviem un latgaļiem cieta neveiksmi un, zaudējis ap 50 kritušo, atkāpās. Livoniešu pusē bez Veķa krita vēl viens vācu bruņinieks.
Igors Linga
Darbība televīzijā
2006. gadā Igors Linga un Gvido Linga izveidoja Latvijas mūzikas TV kanālu ar nosaukumu Mūzikas Video Kanāls, kurā 24 stundas diennaktī tika pārraidīti Latvijā radīti mūzikas video klipi un koncerti. No 2007. gada šo kanālu sāka retranslēt Lattelecom ITV. 2010. gadā Mūzikas Video Kanāls izveidoja vēl vienu latviešu mūzikas TV kanālu Latvijas Šlāgerkanāls.
Personīgā dzīve
Igora Lingas jaunākais brālis Gvido Linga (miris 2020. gadā) bija mūziķis, grupas Linga izveidotājs.
Veķis
Zemnieku uzvārdus Weeck, Weke, Wäcke sastop 1638. gada zviedru arklu revīzijā no Cēsīm, Rankas un Liezeres (LVA IV, 460, 1248, 1307), kas atradušās agrākajā Tālavā. Drabešu pagastā atrodas Vēķu ezers.
Sarsius
Apraksts
Karapakss ir blīvs un ļoti liels, sedz visus krūšu segmentus, aizmugurē nobeidzas krasi, neveidojot izvirzītus sānu stūrus. Karapaksa priekšpusē, līdzīgi kā Lophogaster ģintij, ir tridentāla pieres plātne. Antenas ir līdzīgas kā Lophogaster ģintij. Taču antenas eksopodītam ir īpatnēja forma. Tā ir šaura, savdabīgi izlocītas formas plātnīte, kuras malas ir gludas bez jebkādiem sariņiem. Krūšu kājas ir vājāk attīstītas, nekā Lophogaster. Pirmais pāris ir attīstījies par gnatopodiem. Pēdējais pāris (mātītēm) ir bez eksopodīta. Vēdera segmenti ir salīdzinoši īsi un šauri, ar nelieliem epimēriem. Pēdējais segments nav pārdalīts ar šķērsenisku šuvi. Telsons galā ir V-veidīgi šķelts divās daļās bez izteiktiem dzelkšņiem. Uropodi ir ļoti mazi, lancetveidīgi, no abām pusēm bārkstaini. To eksopodīti ir viendaļīgi.
Jaunolaine
Jaunolaine (agrāk arī Olaine, Vecolaine) ir apdzīvota vieta Olaines novada Olaines pagastā, pagasta centrs. Izvietojusies Olainītes krastos pie Rīgas—Jelgavas dzelzceļa un autoceļa A8 4 km no novada centra Olaines un 21 km no Rīgas centra. Jaunolainē atrodas pagasta pārvalde (Meža ielā 2), bērnudārzs «Magonīte», kultūras nams, bibliotēka, pasts, Olaines luterāņu baznīca (celta 1749-1753), dzelzceļa pieturas punkts Jaunolaine. Ciema teritorijā iekļauta savrupmāju apbūve Lubauši un bijusī Padomju Armijas pilsētiņa Birznieki.
Vēsture
Apdzīvotā vieta izveidojusies 16. gadsimtā Jelgavas - Rīgas lielceļa malā kā robežsardzes garnizona vieta pie Olaines luterāņu baznīcas. Pie Olaines upītes (de) ietekas robežupē Misā iekārtoja Rīgas pilsētai piederošu Olaines muižiņu (Landgut Oley) ar krogu. 19. un 20. gadsimtā ciemā atradās Olaines pagasta valdes nams.
Pēc Otrā pasaules kara te atradās padomju saimniecības «Olaine» centrs.
Iedzīvotāju skaita izmaiņas
Esošajās robežās, pēc CSP un OSP datiem.
Nikolass Burdiso
Nikolass Andress Brudiso (es, dzimis ) ir bijušais Argentīnas futbolists, spēlēja aizsarga pozīcijā, bijis Argentīnas futbola izlases dalībnieks.
Savu karjeru sācis Boca Juniors, ar ko izcīnījis divus Argentīnas pirmās divīzijas titulus, trīs Copa Libertadores un divus Starpkontinentālos kausus. 2004. gadā pievienojies Internazionale, ar ko izcīnījis četrus Itālijas A sērijas titulus. Vēlāk spēlējis arī Roma, Genoa un Torino.
Argentīnas futbola izlases sastāvā piedalījies 2006. un 2010. gada FIFA Pasaules kausā, divos Copa América un 2004. gada vasaras olimpiskajās spēlēs.
Sasniegumi
Boca Juniors
Internazionale
Nikolajs fon Volfs
Nikolajs fon Volfs (de, ru, 1866—1940) bija vācbaltiešu muižnieks, Krievijas Impērijas galma ierēdnis un politiķis, Krievijas Impērijas Valsts Domes deputāts (1912—1917) no Vidzemes guberņas. Kolekcionēja holandiešu gleznas, kopš 1907. gada bija Ķeizariskās Mākslas veicināšanas biedrības (Императорское общество поощрения художеств) goda biedrs.
Dzīvesgājums
Dzimis 1866. gada 15. februārī Lāzberģa muižas (Fianden, tagad Jaunalūksnes pagasts) īpašnieka Burharda fon Volfa un viņa sievas Annetes Adelheides (Adeles), ģimenē. 1883. gadā viņš pabeidza mācības Rīgas pilsētas ģimnāzijā un studēja tieslietas Pēterburgas Universitātē, no 1885. gada Tērbatas Universitātē. 1889. gadā N. Volfam piešķīra jurista kandidātu grādu un viņā sāka strādāt Krievijas Impērijas Ķeizara galma ministrijā (Министерство императорского двора), 1892. gada viņš bija reģistrators, bet no 1893. gada — ierēdņa palīgs Ķeizara kabinetā (Императорский кабинет). No 1895. gada viņš bija grāmatvedis ķeizarienes Aleksandras Feodorovnas birojā. 1897. gadā viņš apprecējās ar Rundāles pils īpašnieka grāfa Platona Zubova brāļa mazmazmazmeitu Annu (1875—1946).
1900.-1912. gadā Volfs bija ķeizara rūpnīcu vadītājs Pēterburgā, īstenais valsts padomnieks (1908). 1912. gadā viņu ievēlēja par Krievijas Impērijas Valsts Domes deputātu (1912—1917) no Vidzemes guberņas, bija finanšu komisijas priekšsēdētāja vietnieks, bibliotēkas komisijas priekšsēdētājs. Līdztekus viņš bija arī Vidzemes landrāts (1912—1914) un Valkas apriņķa goda miertiesnesis (1913—1916). 1915. gada jūnijā viņš piedalījās Livonijas muižniecības konventā.